പ്രവാസിയില് നിന്ന് 50 ലക്ഷം രൂപ വാങ്ങി വഞ്ചിച്ചു: പിവി അന്വറിനെതിരെ ക്രൈംബ്രാഞ്ച് മഞ്ചേരി: പിവി അന്വര് എംഎല്എ പ്രവാസിയില് നിന്ന് 50 ലക്ഷം രൂപ വാങ്ങി വഞ്ചിതായി ക്രൈംബ്രാഞ്ച് റിപ്പോര്ട്ട്. കര്ണാടകയിലെ ക്രഷര് ഇടപാടുമായി ബന്ധപ്പെട്ട് അന്വറിന് എതിരായ കേസില് പാട്ടക്കരാര് വ്യവസ്ഥകള് വ്യക്തമാക്കാത്തത് പ്രഥമദൃഷ്ട്യാ വഞ്ചനയാണെന്ന റിപ്പോര്ട്ടാണ് ക്രൈംബ്രാഞ്ച് ഡിവൈഎസ്പി കോടതിയില് സമര്പ്പിച്ചത്. ബല്ത്തങ്ങാടി താലൂക്ക് കരായ വില്ലേജില് ക്രഷര് ബിസിനസില് പങ്കാളിത്തവും ലാഭവിഹിതവും വാഗ്ദാനം ചെയ്തു മലപ്പുറം പട്ടര്ക്കടവ് നടുത്തൊടി സലീമില്നിന്ന് 50 ലക്ഷം രൂപ അന്വര് വാങ്ങിയെന്നാണ് കേസ്. അന്വറിന് ക്രഷര് വില്പന നടത്തിയ കാസര്കോട് സ്വദേശി കെ ഇബ്രാഹിമില്നിന്ന് ഡിവൈഎസ്പി കഴിഞ്ഞ 15നു മൊഴിയെടുത്തിരുന്നു. ക്രഷര് സര്ക്കാരില്നിന്നു പാട്ടത്തിനു ലഭിച്ച രണ്ടര ഏക്കറിലാണെന്നും പാട്ടക്കരാര് മാത്രമാണ് അന്വറിന് നല്കിയതെന്നും ഇബ്രാഹിം മൊഴി നല്കി. അതേസമയം ക്രഷറും 26 ഏക്കറും സ്വന്തം ഉടമസ്ഥതയിലും ക്രയവിക്രയത്തിന് അവകാശമുള്ളതാണെന്നും പറഞ്ഞ് അന്വര് പണം വാങ്ങിയെന്നാണ് സലീമിന്റെ പരാതി. കരാറില് ക്രഷര് പാട്ടഭൂമിയിലാണെന്ന കാര്യം വ്യക്തമാക്കാത്തതും സ്വന്തം ഉടമസ്ഥതയില് ആണെന്ന് പറയുന്നതും വഞ്ചനയാണെന്ന് ക്രൈംബ്രാഞ്ച് കണ്ടെത്തി. Tags latest news Crime Branch PV Anvar MLA shortlink